Thanko公司啱啱推出嘅「我的自販機Hot&Cool」，簡單講就係一部桌上小型自動售賣機，長闊高分別為430×250×420mm。機內有三層，每層可放3罐350ml嘅罐裝飲料（合共9罐），而且每層均設有按鈕，一按便有飲品跌下，相當有Feel。此機分別有製冷及暖功能，前者溫度約為7至8℃，後者為46至47℃。外觀方面，採用黑色簡約設計，而且前方特設透明窗戶，並有LED燈照亮飲品，充分展現出自動售賣機嘅神髓。售價為¥16,800（約HK$1,210）。
「我的自販機Hot&Cool」是一部桌上小型自動售賣機，讓你隨時可以按出飲品過手癮。
自販機分為3層，可以放入多達9罐350ml罐裝飲品。
每層均設有按鈕，一按掣飲品即跌下。
喜歡飲凍飲嘅朋友，最無癮莫過於飲到一半嘅飲品「回暖」，失去透心涼嘅快感！於本月一推出便斷市嘅溫冷Drink Kapsel桌上飲品座，便可解決以上煩惱。Size為110×215mm（直徑×高度），無論係外賣膠杯裝飲品，抑或玻樆樽、膠樽及罐裝飲品都可以放入，透過輕觸式屏幕可輕鬆設定溫度，範圍為5至55℃，無論冷飲或熱飲都無問題。而呢個飲品座更附有蓋子，除咗飲品外，亦可用來冷藏朱古力等易溶食品，認真多用途。於7月下旬有新貨，售價為¥5,280（約HK$380）。
溫冷Drink Kapsel飲品座可放入外賣膠杯裝飲品等多款Size飲料，讓你隨時享受透心涼滋味。
使用輕觸式屏幕來輕鬆設定溫度， 範圍為5至55℃，冷飲或熱飲都冇問題。
除咗飲品，亦可放入朱古力等易溶食品。
喜歡於飲品加冰嘅朋友，就要留意被多個日本媒體介紹嘅桌上小型製冰機IceGolon。賣點除了Size夠細（長闊高分別為260×240×290mm），操作亦超方便，只需倒入水（容量約1.3L）再按掣便搞掂。冰粒提供L及S兩種Size選擇，後者最快僅6分鐘便可製出7顆冰粒，完成後會自動放於碟上，並繼續生產。當冰粒放滿了碟（約35顆），製冰機便會停止，而一日可製約24kg冰粒。一機在手，製冰無難度。售價為¥20,800（約HK$1,498）。
體積細小嘅IceGolon，只需6分鐘便可製成冰粒，速度驚人。
只需倒入水再按掣，轉眼就有冰用。
冰粒有L及S兩款Size選擇，視乎閣下喜好。
完成的冰粒會自動放於碟上，放滿了便停止生產。